Բայց ինչո՞ւ է պարոն Մարգարյանը հանկարծ հիշել մահվան մասին եւ ակամայից մեզ հուշել իրենց կուսակցության աճող թվաքանակի գաղտնիքը: Բանն այն է, որ մարդը խոսել է նոր Ընտրական օրենսգրքի մասին` նշելով, որ մահն առանց հոգու մարդն է, իսկ մահացած Ընտրական օրենսգիրքը՝ առանց Սահմանադրության հոգու օրենսգիրքը: Այս տրամաբանությամբ դժվար է ասել, թե ի՞նչ է «Հայկական վերածնունդը», երբ մենք հստակ գիտեինք, որ ՕԵԿ-ը բարոյական քաղաքական ուժ է եւ այլեւս չկա, մահացել է: Բայց կարիք չկա ծանրաբեռնվելու նման փիլիսոփայական մտքերով: Կարեւորը հասկացանք` հոգին վերածնվելու առանձնահատկություն ունի, պարզապես բուդդիստների մոտ այն կարող է բադի մեջ վերածնվել` օրինակ, իսկ մեր պարագայում` անպայման մարդու, ով պարտադիր մաս է կազմում հայկական ընդհանուր վերածննդին: